
# Татарстан көрәшчеләре Төркиядә IV нче бөтендөнья күчмә халыклар уеннарында катнаша

Күчмә халык уеннарында спорт төрләре арасына быел көрәш тә кергән.

29 сентябрьдән 2 октябрьгә кадәр Төркиянең Бурса-Изник шәһәрендә IV нче бөтендөнья күчмә халыклар уеннары уза. Уеннарда Татарстан Республикасы делегациясендә егерме кеше катнашачак. Бу хакта Россия көрәш федерациясе хәбәр итә.

Күчмә халык уеннары моңа кадәр өч тапкыр – 2014, 2016, 2018 елларда Кыргызстанда үткән иде.

2022 елны Халыкара Күчмә халыклар уеннарына унөч көрәш төре арасына беренче тапкыр билбаулы көрәш тә кергән. Көрәш буенча ярышлар алты үлчәүдә уеннарның соңгы көнендә – 2 октябрьдә узачак. Уеннарда унбиш илдән килгән иң көчле көрәшчеләр бил алышачак. Катнашучылар арасында Дөнья Кубогы һәм чемпионат җиңүче, призерлары бар.

Татарстан делегациясен халыкара көрәш федерациясе президенты **Җәүдәт Миңнәхмәтов** җитәкли. Спортчылар чараның хөрмәтле кунагы – Татарстан Республикасы президенты **Рөстәм Миңнеханов** белән дә күрешкән.



Делегация составында ТР спорт министрының беренче урынбасары **Хәлил Шәйхетдинов**, халыкара көрәш федерациясенең вице-президенты, халыкара этноспорт конфедерация президиумы әгъзасы **Равил Ногманов**, Олимпия уеннарының көмеш медаль иясе, халыкара көрәш федерациясенең президиум әгъзасы **Денис Пиманков**, шулай ук көрәш ярышларының хөкемдарлар корпусы, оештыру комитеты һәм спортчылар бар.

Көрәшчеләр – **Ислам Фәләхов, Динар Кәримуллин, Илмир Төхвәтуллин, Ренас Кәлимуллин, Алексей Абрамов, Фирдүс Зәйнуллин** Татарстан данын яклаячак. Ярышларның баш судьясы – ирекле көрәш буенча Олимпия уеннарының бронза призеры, халыкара көрәш федерациясе әгъзасы, атказанган спорт мастеры **Марид Муталимов.**

Көрәш буенча ярышлардан тыш IV Уеннарның мәдәни-спорт программасына көрәш «Сабантуй» көрәшчеләренең «Алтын битлек» иясе **Нурбәк Батулланың **спектаклендәге күрсәтмә чыгышлары, шулай ук традицион татар җырлары белән җырчыларның чыгышлары да кертелгән.



Энҗе Габдуллина

Следите за самым важным и интересным в Telegram-каналеТатмедиа

## Нет комментариев
Татарстан көрәшчеләре Төркиядә IV нче бөтендөнья күчмә халыклар уеннарында катнаша